પોલીસે તે બન્નેની ધરપકડ કરી હતી. પોલીસની પ્રાથમિક પુછપરછમાં તેણે જણાવ્યું હતું કે, તેના કેનેડા ખાતે રહેતાં પિતરાઇ ભાઇ ઇમરાન રઇશ અહમદ મુસા ઇંટવાલાએ તેનો સંપર્ક દિલ્હીના નિવાન નિપુન નામના શખ્સ સાથે કરાવ્યો હતો. જે બાદથી તે નિવાન પાસેથી નાર્કોટિક્સ ડ્રગ્સનો જથ્થો ભરૂચ મંગાવતો હતો. અને ભરૂચમાં તેનું હાજમોલાના રેપરમાં રિપેકિંગ કરી પોસ્ટ ઓફિસમાંથી એર પાર્સલ કરી કેનેડા મોકલતો હતો. મામલામાં રાહૂલ નરસિંહ પરમાર તેનું પાર્સલ કરવા જવા સહિતની મદદગીરી કરતો હતો. પોલીસે તેના ઘરમાંથી કુલ 4.36 લાખની મત્તાનો 4.866 કિગ્રાની ગોળીઓ અને 265 ગ્રામની કેપ્શ્યુલ, પેકિંગ માટેનું મશીન, વજન કાંટો તેમજ બે બાઇક મળી કુલ 7 લાખ ઉપરાંતનો મુદ્દામાલ જપ્ત કર્યો હતો.